Jacques Gombault kuier by Laerskool Laeveld!
Jacques Gombault, bekende akteur en filmmaker van Simson en Lang Gras, het onlangs 'n draai by Laerskool Laeveld gemaak!
Jacques het ons leerders toegespreek en spesifiek gefokus op Boelies en Boeliegedrag. Volgens Jacques moet leerders op die uitkyk wees vir 4 tipes boelies: Jy word geboelie omdat jou huislike omstandighede swak is en as gevolg daarvan boelie kinders jou. Jaloesie teenoor jou veroorsaak dat leerders jou boelie. Kinders maak grappe teenoor jou, maar dit is gemik daarop om jou seer te maak.Jy boelie jouself a.g.v. foute wat jy gemaak het en daarom kan jy jouself nie vergewe nie.
Baie dankie aan Jacques vir die handige wenke waarmee ons leerders toegerus is om Boelies te hanteer.
Anchene - die ster met vele talente!
Anchene Jacobs, 11 jaar oud, 'n leerling van Laerskool Laeveld, neem Saterdag, 26 Mei 2012, om 12h00 deel aan die SOUTH AFRICAN TALENT CHAMPIONSHIPS se provinsiale rondte. SATCH bied aan jong Suid-Afrikaners die geleentheid om in vyf verskeie kategorieë op te tree en sodoende hul musiek- en kunstalent te help ontwikkel. Hierdie kompetisie sal aan hulle 'n platform verskaf om uit te blink en nasionale erkenning te verwerf. Die vyf kategorieë waarin deelgeneem kan word, is dans, sang, drama, modelwerk en musiekinstrumente-spel. (Elke kategorie bevat 'n aantal genres). Die deelnemers word deur 'n professionele kamera- en klankspan afgeneem, waarna die geredigeerde DVD's na 'n paneel beoordelaars gestuur word. 22 000 deelnemers tussen die ouderdomme 5 – ope neem deel.
Sy gaan haar staal wys in 4 items: Afrikaanse sang (met klavierbegeleiding) – Sonneblom uit Bethlehem, Musical (met 'n klankbaan) – Maybe uit Annie, Die niks deur Jaco Jacobs – Gedramatiseerde poesie, Die laaste pruime deur Audrey Blignault - Gedramatiseerde prosa. Baie sterkte aan haar, ons is trots op haar!!